**Update ถึง ระเบียบฯ (ฉ.๒/๒๕๖๐)** ระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองพ.ศ. ๒๕๕๔ โดยที่ศาลปกครองเป็นผู้ใช้อํานาจตุลาการในพระปรมาภิไธยพระมหากษัตริย์ ซึ่งมีอิสระในการพิจารณาพิพากษาอรรถคดีระหว่างหน่วยงานทางปกครองหรือเจ้าหน้าที่ของรัฐกับเอกชน หรือระหว่างหน่วยงานทางปกครองหรือเจ้าหน้าที่ของรัฐด้วยกัน อันเนื่องมาจากการใช้อํานาจทางปกครองหรือการดําเนินกิจการทางปกครอง ซึ่งต้องดําเนินการให้เสร็จสิ้นไปโดยเร็ว อันเป็นการอํานวยความยุติธรรมในการพิจารณาพิพากษาคดี เพื่อสร้างดุลยภาพในการคุ้มครองสิทธิเสรีภาพของประชาชนและการรักษาประโยชน์สาธารณะ รวมทั้งการวางแนวบรรทัดฐานในการปฏิบัติราชการที่ดี โดยมีสํานักงานศาลปกครองเป็นหน่วยงานธุรการของศาลปกครองที่เป็นอิสระในการบริหารงานบุคคล การงบประมาณ และการดําเนินการอื่น อีกทั้งมีอํานาจหน้าที่เกี่ยวกับงานธุรการของศาลปกครอง งานส่งเสริมสนับสนุนงานของตุลาการศาลปกครอง งานบังคับคดี และงานวิชาการ ดังนั้น เพื่อเป็นการส่งเสริมให้ข้าราชการ ฝ่ายศาลปกครองสามารถพัฒนาศักยภาพบุคคลในการปฏิบัติงานได้อย่างมีประสิทธิภาพมากยิ่งขึ้น ตามมาตรฐานกําหนดตําแหน่งและสมรรถนะของข้าราชการฝ่ายศาลปกครอง ให้สามารถสนับสนุนยุทธศาสตร์ของศาลปกครองในการดําเนินการพิจารณาพิพากษาคดีให้มีความรวดเร็ว อันจะส่งเสริมให้การดําเนินงานมีความเป็นกลาง มีอิสระ ปราศจากอคติหรือสิ่งจูงใจจากภายนอก จึงเห็นสมควรกําหนดเงินส่งเสริมประสิทธิภาพการปฏิบัติราชการที่ดีให้แก่ข้าราชการฝ่ายศาลปกครอง เพื่อให้สอดคล้องกับภารกิจขององค์กรและเหมาะสมกับสถานการณ์ในปัจจุบันอาศัยอํานาจตามความในมาตรา ๘๔ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง พ.ศ. ๒๕๕๔"ข้อ ๒ ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๔ เป็นต้นไป ข้อ ๓ ในระเบียบนี้"เงินส่งเสริมประสิทธิภาพการปฏิบัติราชการที่ดี" หมายถึง เงินที่จ่ายให้เพื่อเป็นการส่งเสริมและสนับสนุนการพัฒนาศักยภาพบุคคลของข้าราชการฝ่ายศาลปกครองให้สามารถปฏิบัติหน้าที่ได้อย่างมีประสิทธิภาพและเกิดประสิทธิผลต่อองค์กรมากยิ่งขึ้นข้อ ๔ ให้ข้าราชการฝ่ายศาลปกครองได้รับเงินส่งเสริมประสิทธิภาพการปฏิบัติราชการที่ดีเป็นรายเดือนจากเงินงบประมาณรายจ่ายของสํานักงานศาลปกครองตามหลักเกณฑ์และวิธีการที่กําหนดในระเบียบนี้ข้อ ๕ อัตราเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองในประเภทและระดับต่าง ๆ ให้เป็นไปตามบัญชีท้ายระเบียบนี้ข้อ ๖ ข้าราชการฝ่ายศาลปกครองที่ได้รับเงินส่งเสริมประสิทธิภาพการปฏิบัติราชการที่ดีจะต้องได้รับการเลื่อนเงินเดือนตามรอบการประเมินผลการปฏิบัติงานเพื่อเลื่อนเงินเดือน โดยต้องผ่านการประเมินผลการปฏิบัติราชการที่ดีตามรอบการประเมินผลการปฏิบัติงานเพื่อเลื่อนเงินเดือน ทั้งนี้ ตามหลักเกณฑ์และวิธีการที่สํานักงานศาลปกครองกําหนด กรณีผู้ที่ได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัยในประเทศหรือต่างประเทศ หรือผู้ที่ได้รับอนุญาตให้ลาติดตามคู่สมรสไปปฏิบัติราชการหรือปฏิบัติงานในต่างประเทศ นอกจากจะต้องปฏิบัติตามหลักเกณฑ์ในวรรคหนึ่งแล้วจะต้องมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนด้วยหากข้าราชการฝ่ายศาลปกครองผู้ใดไม่ผ่านการประเมินผลการปฏิบัติราชการที่ดีตามรอบการประเมินผลการปฏิบัติงานเพื่อเลื่อนเงินเดือนตามวรรคหนึ่ง หรือมีระยะเวลาปฏิบัติราชการในรอบการประเมินนั้นไม่เป็นไปตามวรรคสองให้งดจ่ายเงินส่งเสริมประสิทธิภาพการปฏิบัติราชการที่ดีจนกว่าข้าราชการฝ่ายศาลปกครองผู้นั้นจะผ่านการประเมินผลการปฏิบัติราชการที่ดีตามรอบการประเมินผล การปฏิบัติงานเพื่อเลื่อนเงินเดือน หรือมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนข้อ ๗ ข้าราชการฝ่ายศาลปกครองที่บรรจุใหม่ ให้ได้รับเงินส่งเสริมประสิทธิภาพการปฏิบัติราชการที่ดีตั้งแต่วันที่พ้นการทดลองปฏิบัติหน้าที่ราชการผู้ที่ขอกลับเข้ารับราชการใหม่หรือโอนมารับราชการที่สํานักงานศาลปกครอง ให้ได้รับเงินส่งเสริมประสิทธิภาพการปฏิบัติราชการที่ดีตั้งแต่วันที่ปฏิบัติหน้าที่ที่สํานักงานศาลปกครองเป็นเวลาไม่น้อยกว่าหกเดือนข้อ ๘ ในกรณีที่กําหนดให้ตําแหน่งระดับใดได้รับเงินส่งเสริมประสิทธิภาพการปฏิบัติราชการที่ดีหลายอัตราในระดับเดียวกัน เมื่อผู้ดํารงตําแหน่งนั้นดํารงตําแหน่งโดยมีระยะเวลาครบถ้วนตามบัญชีท้ายระเบียบนี้ ให้มีสิทธิได้รับเงินส่งเสริมประสิทธิภาพการปฏิบัติราชการที่ดีในอัตราที่สูงขึ้นตั้งแต่วันที่ดํารงตําแหน่งโดยมีระยะเวลาครบถ้วนข้อ ๙ ข้าราชการฝ่ายศาลปกครองที่ดํารงตําแหน่งประเภททั่วไป ที่ได้รับแต่งตั้งให้ดํารงตําแหน่งประเภทวิชาการ ให้ได้รับเงินส่งเสริมประสิทธิภาพการปฏิบัติราชการที่ดีตามหลักเกณฑ์ ดังนี้(๑) กรณีข้าราชการฝ่ายศาลปกครองที่ดํารงตําแหน่งประเภททั่วไป ระดับปฏิบัติงาน ที่ได้รับแต่งตั้งให้ดํารงตําแหน่งประเภทวิชาการ ระดับปฏิบัติการ ให้ได้รับเงินส่งเสริมประสิทธิภาพการปฏิบัติราชการที่ดีในอัตราของตําแหน่งประเภทวิชาการ ระดับปฏิบัติการ(๒) กรณีข้าราชการฝ่ายศาลปกครองที่ดํารงตําแหน่งประเภททั่วไป ระดับชํานาญงาน ที่ได้รับแต่งตั้งให้ดํารงตําแหน่งประเภทวิชาการ ระดับปฏิบัติการ ให้ได้รับเงินส่งเสริมประสิทธิภาพการปฏิบัติราชการที่ดีในอัตราที่ได้รับอยู่เดิมขณะดํารงตําแหน่งประเภททั่วไป ระดับชํานาญงาน และไม่เกินอัตราสูงสุดของตําแหน่งประเภทวิชาการ ระดับปฏิบัติการข้อ ๑๐ ข้าราชการฝ่ายศาลปกครองผู้ใดมีระยะเวลาปฏิบัติหน้าที่ราชการไม่ถึงสองในสามของจํานวนวันทําการในเดือนใด ไม่มีสิทธิได้รับเงินส่งเสริมประสิทธิภาพการปฏิบัติราชการที่ดีสําหรับเดือนนั้นข้าราชการฝ่ายศาลปกครองผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควรในเดือนใด ห้ามมิให้จ่ายเงินส่งเสริมประสิทธิภาพการปฏิบัติราชการที่ดีสําหรับวันที่ขาดราชการหรือละทิ้งหน้าที่ราชการดังกล่าวกรณีมีภารกิจที่ต้องอยู่ปฏิบัติหน้าที่ราชการเร่งด่วน ข้าราชการฝ่ายศาลปกครองผู้ใดไม่อยู่ปฏิบัติหน้าที่ตามคําสั่งของผู้บังคับบัญชาโดยไม่มีเหตุผลอันสมควร ห้ามมิให้จ่ายเงินส่งเสริมประสิทธิภาพการปฏิบัติราชการที่ดีสําหรับวันที่ไม่อยู่ปฏิบัติหน้าที่ราชการดังกล่าวให้ผู้บังคับบัญชาตรวจสอบและแจ้งจํานวนวันที่ปฏิบัติราชการของข้าราชการฝ่ายศาลปกครองตามวรรคหนึ่ง วรรคสอง และวรรคสาม ไปยังหน่วยงานที่ทําหน้าที่เบิกจ่ายเงินส่งเสริมประสิทธิภาพการปฏิบัติราชการที่ดีเพื่อประกอบการเบิกจ่ายเงินในแต่ละเดือนข้อ ๑๑ ข้าราชการฝ่ายศาลปกครองผู้ใดได้รับมอบหมายจากผู้บังคับบัญชาให้ไปประชุม สัมมนา ดูงาน หรือเข้ารับการอบรมตามแผนการฝึกอบรมของสํานักงานศาลปกครอง ให้ถือเป็นระยะเวลาการปฏิบัติหน้าที่ราชการตามระเบียบนี้การอบรมที่จัดโดยหน่วยงานภายนอกไม่ถือเป็นระยะเวลาการปฏิบัติหน้าที่ราชการตามระเบียบนี้ เว้นแต่สํานักงานศาลปกครองเป็นผู้อนุมัติให้ไปอบรมและเป็นไปตามมาตรฐานกําหนดตําแหน่งข้อ ๑๒ ข้าราชการฝ่ายศาลปกครองผู้ใดฝ่าฝืนหรือไม่ปฏิบัติตามประมวลจริยธรรมข้าราชการฝ่ายศาลปกครองหรือวัฒนธรรมศาลปกครอง เลขาธิการสํานักงานศาลปกครองอาจสั่งให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้น เป็นเวลาไม่เกินสามเดือนนับแต่วันที่มีคําสั่งการสั่งงดจ่ายเงินส่งเสริมประสิทธิภาพการปฏิบัติราชการที่ดีตามวรรคหนึ่ง สําหรับตําแหน่งเลขาธิการสํานักงานศาลปกครอง ให้ประธานศาลปกครองสูงสุดเป็นผู้มีอํานาจสั่งข้อ ๑๓ ข้าราชการฝ่ายศาลปกครองผู้ใดถูกสั่งลงโทษภาคทัณฑ์ ให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้น เป็นเวลาหนึ่งเดือนนับแต่วันที่มีคําสั่งลงโทษข้าราชการฝ่ายศาลปกครองผู้ใดถูกสั่งลงโทษตัดเงินเดือน หรือลดเงินเดือน ให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้น เป็นเวลาสามเดือนนับแต่วันที่มีคําสั่งลงโทษข้อ ๑๔ ข้าราชการฝ่ายศาลปกครองผู้ใดถูกสั่งพักราชการ ถูกสั่งให้ออกจากราชการไว้ก่อน หรืออยู่ในระหว่างการอุทธรณ์คําสั่งลงโทษทางวินัยอย่างร้ายแรง ไม่มีสิทธิได้รับเงินส่งเสริมประสิทธิภาพการปฏิบัติราชการที่ดีในระหว่างถูกสั่งพักราชการ ถูกสั่งให้ออกจากราชการไว้ก่อน หรือในระหว่างการอุทธรณ์คําสั่งลงโทษทางวินัยอย่างร้ายแรงข้อ ๑๕ ข้าราชการฝ่ายศาลปกครองผู้ใดได้รับเงินส่งเสริมประสิทธิภาพการปฏิบัติราชการที่ดีไปโดยไม่มีสิทธิที่จะได้รับตามระเบียบนี้ ให้ข้าราชการฝ่ายศาลปกครองผู้นั้นคืนเงินดังกล่าวภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๖ ในกรณีพ้นจากการเป็นข้าราชการฝ่ายศาลปกครอง ให้งดการจ่ายเงินส่งเสริมประสิทธิภาพการปฏิบัติราชการที่ดีตั้งแต่วันที่มีคําสั่งให้ข้าราชการฝ่ายศาลปกครองผู้นั้นพ้นจากการเป็นข้าราชการฝ่ายศาลปกครองข้อ ๑๗ เพื่อประโยชน์ในการนับระยะเวลาของการได้รับเงินส่งเสริมประสิทธิภาพการปฏิบัติราชการที่ดี ให้นําระยะเวลาในการดํารงตําแหน่งของข้าราชการฝ่ายศาลปกครอง ก่อนมีการปรับเปลี่ยนโครงสร้างตําแหน่งตามระบบจําแนกตําแหน่งใหม่ตามพระราชบัญญัติระเบียบข้าราชการพลเรือน พ.ศ. ๒๕๕๑ มานับรวมเป็นระยะเวลาในการดํารงตําแหน่งของข้าราชการฝ่ายศาลปกครองผู้นั้น เพื่อให้ได้รับเงินส่งเสริมประสิทธิภาพการปฏิบัติราชการที่ดีตามบัญชีท้ายระเบียบนี้ข้อ ๑๘ หลักเกณฑ์ตามข้อ ๑๓ ไม่ให้ใช้บังคับกับข้าราชการฝ่ายศาลปกครองที่ถูกสั่งลงโทษก่อนวันที่ระเบียบนี้มีผลใช้บังคับข้อ ๑๙ เงินส่งเสริมประสิทธิภาพการปฏิบัติราชการที่ดีตามระเบียบนี้ ให้เริ่มจ่ายตั้งแต่วันที่ ๑ ตุลาคม ๒๕๕๔ เป็นต้นไปข้อ ๒๐ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๑ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ในการปฏิบัติตามระเบียบนี้ ผู้มีอํานาจลงนาม ประกาศ ณ วันที่ ๓ ตุลาคม พ.ศ. ๒๕๕๔ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง อื่นๆ บัญชีอัตราเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองท้ายระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง พ.ศ. ๒๕๕๔ | | | | || --- | --- | --- | --- || ตําแหน่งประเภท | ระดับ | ให้ได้รับเมื่อ | อัตรา (บาท) || บริหาร | สูง | ดํารงตําแหน่งบริหาร (เลขาธิการ) | ๒๐,๐๐๐ || สูง | ดํารงตําแหน่งบริหาร (รองเลขาธิการ) | ๑๗,๐๐๐ || อํานวยการ | สูง | ดํารงตําแหน่งอํานวยการ | ๑๕,๕๐๐ || วิชาการ | ทรงคุณวุฒิ | ดํารงตําแหน่งระดับทรงคุณวุฒิ | ๑๖,๐๐๐ || เชี่ยวชาญ | ดํารงตําแหน่งระดับเชี่ยวชาญ | ๑๔,๐๐๐ || ชํานาญการพิเศษ | ดํารงตําแหน่งระดับชํานาญการพิเศษ | ๑๒,๕๐๐ || ชํานาญการ | ดํารงตําแหน่งระดับชํานาญการ ครบ ๓ ปี | ๑๑,๐๐๐ || ดํารงตําแหน่งระดับชํานาญการ | ๙,๕๐๐ || ปฏิบัติการ | ดํารงตําแหน่งระดับปฏิบัติการ ครบ ๓ ปี | ๘,๐๐๐ || ดํารงตําแหน่งระดับปฏิบัติการ | ๖,๐๐๐ || ทั่วไป | อาวุโส | ดํารงตําแหน่งระดับอาวุโส | ๑๑,๕๐๐ || ชํานาญงาน | ดํารงตําแหน่งระดับชํานาญงาน ครบ ๓ ปี | ๙,๕๐๐ || ดํารงตําแหน่งระดับชํานาญงาน | ๘,๐๐๐ || ปฏิบัติงาน | ดํารงตําแหน่งระดับปฏิบัติงาน ครบ ๓ ปี | ๖,๐๐๐ || ดํารงตําแหน่งระดับปฏิบัติงาน | ๔,๕๐๐ |